Diari Oficial de la Generalitat Valenciana


Sumari del DOGV 9815, del 25-03-2024 (2024/2396)

ORDRE 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/03/14/1**

### Versions

 04/06/2024 - Actualitat  Text inicial: 27/03/2024 - 03/06/2024 

### Dades del document

Número de DOGV
:   9815

Data del DOGV
:   25-03-2024

Secció del DOGV
:   I. DISPOSICIONS GENERALS

Número del document
:   2024/2396


Data del document
:   14-03-2024

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * Conselleria de Justícia i Interior
    * organització administrativa
    * legislació
    * administració regional

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 04.06.2024 -**

**Ordre 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.**

 

[**(DOGV núm. 9815 de 25.03.2024)**](https://dogv.gva.es/datos/2024/03/25/pdf/2024_2396.pdf)

 

 

**ÍNDEX**

 

**Preàmbul**

**TÍTOL I. Disposicions generals**

**TÍTOL II. Serveis centrals de la Conselleria de Justícia i Interior**

**CAPÍTOL I. Nivell administratiu de la Conselleria**

**CAPÍTOL II. Nivell administratiu de la Secretaria Autonòmica de Justícia**

**CAPÍTOL III. Nivell administratiu de la Secretaria Autonòmica d****’Atenci****ó a les V****íctimes i Acc****és a la Just****ícia**

**CAPÍTOL IV. Nivell administratiu de la Secretaria Autonòmica de Seguretat i Emergències**

**CAPÍTOL V. Nivell administratiu de la Subsecretaria**

**TÍTOL III. Serveis territorials de la Conselleria de Justícia i Interior**

**DISPOSICIÓ TRANSITÒRIA**

**DISPOSICIÓ DEROGATÒRIA**

**DISPOSICIÓ FINAL**

 

 

PREÀMBUL

 

El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, en l’article 6 assigna a la Conselleria de Justícia i Interior les competències en matèria de justícia i de gestió de les competències en matèria de consultes populars, col·legis professionals, fundacions, associacions, registres i notariat, així com les competències en matèria d’interior, protecció civil, gestió de la Unitat del Cos Nacional de Policia adscrita a la Comunitat Valenciana, prevenció i extinció d’incendis, i gestió de les competències en matèria de situacions d’emergència.

Esta norma organitzativa ha sigut desplegada pel Decret 12/2023, de 20 de juliol, del president de la Generalitat, pel qual es determinen les secretaries autonòmiques de l’Administració del Consell, i que establix com a òrgans superiors d’este departament la Secretaria Autonòmica de Justícia, la Secretaria Autonòmica d’Atenció a les Víctimes i Accés a la Justícia i la Secretaria Autonòmica de Seguretat i Emergències.

El Decret 112/2023, de 25 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, en els articles 65 a 74, ha desplegat l’estructura i competències dels òrgans superiors i directius d’esta conselleria.

Este marc organitzatiu s’ha completat, quant al nivell superior i directiu, amb el Decret 134/2023, de 10 d’agost, del Consell, d’aprovació del Reglament orgànic i funcional de la Conselleria de Justícia i Interior.

La Llei 5/1983, de 30 de desembre, del Consell, preveu en l’article 65 que els consellers desenvoluparan orgànicament la seua pròpia conselleria en els termes del seu reglament orgànic i altres normes reglamentàries que aprove el Consell, amb l’informe previ de les conselleries competents en matèria d’hisenda i de funció pública, previsió legal coincident amb les facultats establides en l’article 3 i en la disposició final primera del Decret 134/2023, de 10 d’agost, del Consell.

En conseqüència, la present orde desplega el nivell administratiu de la Conselleria i determina el nombre, dependència, denominació i funcions de les unitats administratives amb rang de subdirecció general i direcció de servei dependents dels òrgans superiors i directius que integren la Conselleria de Justícia i Interior.

En virtut d’això, fent ús de les facultats que m’atribuïxen els articles 28.e i f, 37, 65 i 72 de la Llei 5/1983, de 30 de desembre, del Consell, i de les competències atribuïdes en l’article 3 del Decret 134/2023, de 10 d’agost, del Consell, amb l’informe previ de les conselleries competents en matèria d’hisenda i de funció pública,

 

**Índex** **▲**

 

ORDENE

 

TÍTOL I  
 Disposicions generals

 

**Article 1. Objecte**

1. L’objecte d’esta orde és regular el nivell administratiu de la Conselleria de Justícia i Interior, per tal de desplegar el Decret 134/2023, de 10 d’agost, del Consell, d’aprovació del Reglament orgànic i funcional de la Conselleria de Justícia i Interior (d’ara en avant, Decret 134/2023).

2. El desplegament d’este nivell administratiu en la present disposició es realitza respecte de subdireccions generals i direccions de servei.

 

**Article 2. Dependència del nivell administratiu dels serveis centrals de la Conselleria de Justícia i Interior**

El nivell administratiu dels serveis centrals de la Conselleria de Justícia i Interior està sota la dependència dels següents òrgans superiors i òrgans directius:

1. Secretaria Autonòmica de Justícia, de la qual depén:

Direcció General de Justícia

2. Secretaria Autonòmica d’Atenció a les Víctimes i Accés a la Justícia, de la qual depén:

Direcció General d’Atenció a les Víctimes i Accés a la Justícia

3. Secretaria Autonòmica de Seguretat i Emergències, de la qual depenen:

a) Direcció General d’Interior

b) Direcció General de Prevenció d’Incendis Forestals

4. La Subsecretaria

 

**Article 3. Dependència del nivell administratiu dels serveis territorials de la Conselleria de Justícia i Interior**

El nivell administratiu dels serveis territorials de la Conselleria de Justícia i Interior, de conformitat amb el Decret 134/2023, està sota la dependència orgànica de la Subsecretaria i la dependència funcional dels òrgans superiors i centres directius d’esta, en funció de la matèria.

 

**Índex** **▲**

 

TÍTOL II  
 Serveis centrals de la Conselleria de Justícia i Interior

 

CAPÍTOL I  
 Nivell administratiu de la Conselleria

 

**Article 4. Gabinet de la persona titular de la Conselleria**

El gabinet de la persona titular de la Conselleria és la unitat de suport, assessorament i assistència immediata a esta, de qui depén directament, i desenvolupa les funcions assenyalades en l’article 5 del Decret 134/2023.

 

**Article 5. De la Subdirecció General del Gabinet Tècnic**

Dependent funcionalment de la persona titular de la Conselleria i orgànicament de la Subsecretaria, la Subdirecció General del Gabinet Tècnic assumix les funcions concernents a assessorament tècnic, informes, estudis, documentació, publicacions, estadístiques i activitat parlamentària. Així mateix, exercirà les pròpies de la Unitat d’Igualtat de la Conselleria, amb caràcter transversal i en coordinació amb el centre directiu de la Generalitat amb competències en matèria d’igualtat, conforme a la normativa aplicable.

De la Subdirecció General del Gabinet Tècnic depenen els serveis següents:

1. Servei d’Informes i Activitat Parlamentària, al qual corresponen les funcions següents:

a) Assessorar, conformement a criteris de competència tècnica i des d’una perspectiva pluridisciplinària, la persona titular de la Conselleria.

b) Elaborar i analitzar la informació i documentació sobre les matèries pròpies de la Conselleria i preparar els informes, estudis tècnics i memòries que es requerisquen.

c) Tramitar i dur a terme el seguiment de l’activitat parlamentària de la Conselleria.

d) Qualsevol altra que li siga encomanada en relació amb les matèries que li són pròpies.

2. Servei de Documentació, Publicacions i Estadística Departamental, al qual corresponen les funcions següents:

a) Gestionar les bases de dades documentals d’interés per a la Conselleria.

b) Col·laborar en el tractament, organització i recuperació de la documentació, informació i normativa rellevant per al desenvolupament de les funcions d’assessorament corresponents a la Subdirecció General.

c) Proposar i, si és el cas, elaborar i tramitar publicacions i estadístiques en matèries de la Conselleria.

d) Qualsevol altra que li siga encomanada en relació amb les matèries que li són pròpies.

 

**Índex** **▲**

 

CAPÍTOL II  
 Nivell administratiu de la Secretaria Autonòmica de Justícia

 

**Article 6. Unitats administratives de la Direcció General de Justícia**

Per al desenvolupament de les seues competències, la Direcció General de Justícia s’estructura en les unitats següents:

1. Subdirecció General de Recursos Humans de l’Administració de Justícia:

a) Servei de Selecció i Provisió del Personal al Servei de l’Administració de Justícia

b) Servei de Personal de l’Administració de Justícia

2. Subdirecció General de Modernització de l’Administració de Justícia: ****[1]****

a) Servici de Modernització, Planificació i Formació

b) Servici de Mediació

3. Subdirecció General de Recursos Materials de l’Administració de Justícia:

a) Servei de Recursos Materials de la Justícia

b) Servei de Gestió Economicoadministrativa de la Justícia

4. Subdirecció General d’Infraestructures Judicials

a) Servei de Projectes d’Infraestructures Judicials

b) Servei d’Enginyeria per a la Transició Energètica de les Seus Judicials

c) Servei de Manteniment i Seguretat de les Seus Judicials

5. Gerència de les Seus Judicials

 

**Article 7. Subdirecció General de Recursos Humans de l****’Administraci****ó de Just****ícia**

La Subdirecció General de Recursos Humans de l’Administració de Justícia, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els següents serveis:

1. Servei de Selecció i Provisió del Personal al Servei de l’Administració de Justícia, al qual corresponen les funcions següents:

a) Gestionar, coordinar i desenvolupar els processos selectius per a l’ingrés en els cossos de personal funcionari de l’Administració de justícia en exercici de les competències atribuïdes.

b) Dissenyar les bases de la convocatòria de les borses d’ocupació temporal i gestionar els processos derivats d’estes.

c) Gestionar els concursos d’àmbit nacional per a la provisió de llocs de treball en l’àmbit de la Comunitat Valenciana.

d) Dissenyar els plans i mesures de suport conjuntural als òrgans i serveis judicials.

e) Gestionar les plantilles i dissenyar i elaborar les relacions de llocs de treball, així com les seues modificacions, de l’Oficina Judicial i l’Oficina Fiscal, dels instituts de Medicina Legal i Ciències Forenses, així com de les unitats administratives i serveis comuns de suport amb la col·laboració del Servei de Modernització, Planificació i Formació.

f) Qualsevol altra que li siga encomanada en relació amb les matèries que li són pròpies.

2. Servei de Personal de l’Administració de Justícia, al qual corresponen les funcions següents:

a) Tramitar i gestionar els procediments relatius a situacions administratives, règim d’incompatibilitats, expedients disciplinaris i les diferents modalitats de jubilació del personal de l’Administració de justícia.

b) Tramitar i gestionar les llicències per malaltia i les seues pròrrogues, així com els expedients de millora voluntària de l’acció protectora de la Seguretat Social en les situacions d’incapacitat temporal en coordinació amb la Inspecció Mèdica.

c) Establir els criteris d’actuació de les unitats administratives en matèria del control del compliment de la jornada i horari laboral, així com sobre vacacions, llicències i permisos.

d) Tramitar i gestionar el reconeixement dels triennis del personal al servei de l’Administració de justícia.

e) Elaborar i gestionar els programes concrets d’actuació que afecten el personal de justícia.

f) Gestionar la nòmina i les seues incidències, realitzar els estudis i els informes sobre costos econòmics del personal i expedir els certificats relacionats amb les retribucions i bases de cotització.

g) Elaborar els projectes normatius en matèria de personal, les propostes de resolució dels recursos administratius i efectuar les actuacions requerides pels òrgans judicials a conseqüència de la interposició de recursos contenciosos administratius en matèria de personal de l’Administració de justícia.

h) Gestionar les mesures d’adaptació de llocs de treball en relació amb les recomanacions realitzades en virtut de la normativa en matèria de prevenció de riscos laborals.

i) Preparar i executar els processos d’ajustament, reordenació i reassignació d’efectius.

j) Tramitar les substitucions al cos superior de l’Administració de justícia.

k) Donar suport tècnic a la mesa sectorial de justícia i a les comissions tècniques que en depenen.

l) Preparar, coordinar i gestionar els processos electorals de les i els representants del personal empleat públic de l’Administració de Justícia, així com, si és el cas, els plans d’acció social del personal funcionari de l’Administració de justícia.

m) Qualsevol altra que li siga encomanada en relació amb les matèries que li són pròpies.

 

**Article 8. Subdirecció General de Modernització de l****’Administraci****ó de Just****ícia**

La Subdirecció General de Modernització de l’Administració de Justícia, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els serveis següents:

1. Servei de Modernització, Planificació i Formació, al qual corresponen les funcions següents:

a) Planificar i executar els projectes de modernització de l’Administració de justícia a la Comunitat Valenciana.

b) Determinar i planificar, en col·laboració amb la Direcció General de Tecnologies de la Informació i les Comunicacions, les necessitats en matèria d’infraestructures tecnològiques i mitjans informàtics per al funcionament normal dels òrgans judicials.

c) Impulsar la implantació i disseny de les aplicacions i serveis informàtics que s’implanten en les oficines judicials i fiscalies, en col·laboració amb la Direcció General de Tecnologies de la Informació i les Comunicacions.

d) Impulsar la implantació de l’expedient judicial electrònic en les oficines judicials i fiscals.

e) Gestionar les competències que la normativa reguladora de l’ús de les tecnologies de la informació i la comunicació en l’Administració de justícia atribuïx a la Generalitat com a membre del Comité Tècnic Estatal de l’Administració Judicial Electrònica, així com donar suport tècnic i administratiu als alts càrrecs de la Conselleria en l’exercici de les seues funcions com a membres del Ple i la Comissió permanent d’este.

f) Dissenyar i impulsar la implantació de l’Oficina Judicial i l’Oficina Fiscal i col·laborar amb el Servei de Personal de l’Administració de justícia en els processos d’ajustament del personal.

g) Organitzar i coordinar les unitats administratives regulades en la Llei Orgànica 6/1985, d’1 de juliol, del poder judicial (LOPJ).

h) Informar de les necessitats i elaborar els criteris funcionals en matèria d’infraestructures dels òrgans judicials, fiscalies i instituts de Medicina Legal i Ciències Forenses de la Comunitat Valenciana.

i) Determinar i informar les necessitats de creació de noves unitats judicials, en coordinació amb la Subdirecció General d’Infraestructures Judicials.

j) Donar suport administratiu a la Junta d’Expurgació i a la gestió d’arxius judicials d’expedients i peces de convicció.

k) Elaborar els estudis i la programació de la demarcació i planta judicial, així com els informes estadístics que li siguen encomanats relacionats amb l’Administració de justícia.

l) Proposar, gestionar i realitzar el seguiment dels convenis i acords en matèria de formació del personal al servei de l’Administració de justícia, així com dels membres de la carrera judicial i fiscal, lletrats de l’Administració de justícia, així com de la resta d’operadors jurídics en matèries que són competència de la Direcció General.

m) Proposar, gestionar i realitzar el seguiment dels plans de formació del personal transferit al servei de l’Administració de justícia.

n) Exercir la secretaria dels comités de seguretat i salut del sector justícia.

o) Coordinar la informació i comunicació de la Direcció General amb les organitzacions sindicals i juntes de personal.

p) Estudiar, dissenyar i implantar en l’àmbit de les competències de la Comunitat Valenciana les estructures organitzatives establides en les lleis processals.

q) Participar en la definició funcional del sistema de gestió processal en col·laboració amb la Direcció General de Tecnologies de la Informació i les Comunicacions i coordinar-ne la implantació.

r) Col·laborar amb la Direcció General de Tecnologies de la Informació i les Comunicacions en el disseny i gestió de la Seu Judicial Electrònica de la Comunitat Valenciana.

s) Gestionar la firma electrònica i els comptes de correu electrònic del personal al servei de l’Administració de justícia en col·laboració amb l’òrgan competent.

t) Qualsevol altra que li siga encomanada en relació amb les matèries que li són pròpies.

2. Servei de Mediació:

a) Gestionar i fer el seguiment de les competències de la Generalitat en matèria de mediació.

b) Supervisar l’exercici i el compliment dels principis essencials de la mediació i gestionar les queixes interposades per les persones mediadores o per les parts en conflicte sotmeses a mediació.

c) Fomentar l’elaboració de protocols de bones pràctiques en matèria de mediació, i promoure l’adhesió voluntària de les persones i entitats mediadores.

d) Gestionar, mantindre, analitzar i tractar la informació del Registre de persones i entitats mediadores de la Comunitat Valenciana.

e) Coordinar i supervisar la gestió i el funcionament del Centre de Mediació de la Comunitat Valenciana i d’unitats administratives de mediació.

f) Elaborar informes, memòries, proposar actuacions, fer propostes de resolució i gestionar la resta d’incidències sobre les matèries del seu àmbit funcional.

g) Gestionar i verificar les subvencions en matèria de mediació previstes en la normativa autonòmica valenciana.

h) Preparar els convenis i acords en matèria de mediació.

i) Recopilar dades sobre les activitats de mediació dutes a terme a efectes estadístics.

j) Realitzar activitats de suport al Servei de Modernització, Planificació i Formació en tot allò que li encomane la Subdirecció General.

k) Fer el seguiment i l’avaluació de les seues activitats.

l) Realitzar accions de documentació, comunicació i compilació, així com crear, sistematitzar i custodiar l’arxiu sobre les matèries del seu àmbit funcional.

m) Realitzar propostes de millora i de desenvolupament de les aplicacions informàtiques necessàries per a la gestió de les matèries del seu àmbit funcional.

n) Qualsevol altra que se li encomane en relació amb les matèries que li són pròpies.

 

**Article 9. Subdirecció General de Recursos Materials de la Justícia**

La Subdirecció General de Recursos Materials de la Justícia, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els serveis següents:

1. Servei de Recursos Materials de la Justícia, al qual corresponen les funcions següents:

a) Planificar les necessitats en matèria de recursos materials que es requerisca per al normal funcionament dels òrgans judicials, fiscalies i instituts de Medicina Legal i Ciències Forenses de la Comunitat Valenciana.

b) Analitzar i tramitar les diferents propostes de contractació administrativa, elaborar els plecs i la resta de documentació de caràcter administratiu i tramitar les incidències que sorgisquen durant l’execució dels contractes.

c) Qualsevol altra que li siga encomanada en relació amb les matèries que li són pròpies.

2. Servei de Gestió Economico-administrativa de la Justícia, al qual corresponen les funcions següents:

a) Realitzar el seguiment i coordinació de l’execució del pressupost i elaborar informes sobre la seua gestió.

b) Realitzar les propostes de gestió economicoadministrativa en relació amb els expedients de contractació competència de la Subdirecció General.

c) Revisar i tramitar les factures i gestionar la caixa pagadora corresponent als gastos del programa pressupostari de la Direcció General.

d) Gestionar i tramitar el pagament als secretaris i secretàries dels jutjats de pau de menys de 7.000 habitants.

e) Qualsevol altra que li siga encomanada en relació amb les matèries que li són pròpies.

 

**Article 10. Subdirecció General d****’Infraestructures Judicials**

La Subdirecció General d’Infraestructures Judicials, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els serveis següents:

1. Servei de Projectes d’Infraestructures Judicials, al qual corresponen les funcions següents:

a) Planificar i estudiar, conjuntament i en col·laboració amb els serveis competents, el programa i necessitats de rehabilitació, reforma i construcció de seus judicials.

b) Verificar que s’han tingut en compte les disposicions de caràcter legal o reglamentari, així com la normativa tècnica que siga aplicable a cada tipus d’avantprojecte i projecte d’obra, igual que a les seues modificacions.

c) Proposar a l’òrgan de contractació criteris i orientacions de caràcter tècnic per a incloure’ls, si és el cas, en la norma o instrucció corresponent.

d) Coordinar, supervisar i, si és el cas, col·laborar en els projectes d’obres de les seus judicials i en les tasques professionals del personal tècnic contractat per al desenvolupament dels treballs.

e) Informar sobre la viabilitat dels diferents emplaçaments previstos per a les seus judicials.

f) Determinar la memòria funcional dels edificis o instal·lacions de les seus judicials.

g) Realitzar el seguiment de l’execució dels contractes i dels serveis prestats, així com elaborar propostes de millora d’estos.

h) Analitzar i tramitar les diferents propostes de contractació administrativa d’obres i infraestructures.

i) Elaborar els plecs i la resta de documentació de caràcter administratiu.

j) En general, totes les funcions relatives a projectes d’obres previstes en la legislació de contractes i aquelles altres funcions que se li encomanen en matèria de la seua competència, sempre que no siguen expressament atribuïdes a altres serveis.

2. Servei d’Enginyeria per a la Transició Energètica de les seus judicials, al qual corresponen les funcions següents:

a) Avaluar la situació energètica de les seus judicials, proposar les mesures de transició energètica, redactar els projectes i gestionar els expedients administratius corresponents.

b) Controlar el consum energètic de les seus judicials i proposar i, si és el cas, executar mesures correctores.

c) Gestionar els programes de fons europeus en matèria d’eficiència energètica.

d) Fer el seguiment de l’execució dels contractes i dels serveis prestats, així com elaborar propostes de millora sobre estos.

e) Analitzar i tramitar les diferents propostes de contractació administrativa de la seua competència.

f) Elaborar els plecs i la resta de documentació de caràcter administratiu.

g) Qualsevol altra que li siga encomanada en relació amb les matèries que li són pròpies.

3. Servei de Manteniment i Seguretat de les Seus Judicials, al qual corresponen les funcions següents:

a) Gestionar el funcionament i realitzar el seguiment dels contractes de manteniment dels edificis o instal·lacions de les seus judicials, procurant la racionalització i optimització de recursos.

b) Realitzar el seguiment de la gestió tècnica del Centre de Control de les seus judicials (CECON), així com de la resta d’instal·lacions de seguretat de les seus judicials.

c) Estudiar les necessitats i programar la implantació i manteniment dels mitjans tècnics i materials en relació amb la seguretat dels edificis judicials i les persones usuàries, amb la coordinació dels serveis de seguretat pública i privada en este àmbit.

d) Implantar els plans d’emergència i les actuacions en cas d’urgència.

e) Coordinar tots els assumptes relacionats amb la prevenció de riscos laborals en les seus judicials.

f) Analitzar i tramitar les diferents propostes de contractació administrativa en les matèries de la seua competència.

g) Elaborar els plecs i la resta de documentació de caràcter administratiu.

h) Qualsevol altra que li siga encomanada en relació amb les matèries que li són pròpies.

 

**Article 11. Gerència de les seus judicials**

De la Direcció General de Justícia, i sota la seua supervisió, pel caràcter transversal que té, depén directament la Gerència de les Seus Judicials, amb rang de direcció de servei, que tindrà les funcions següents:

a) Gestionar les seus judicials, d’acord amb els criteris de planificació i d’execució que establisca la Direcció General.

b) Constituir l’enllaç permanent entre les diferents subdireccions generals i els òrgans judicials, oficines fiscals i instituts de Medicina Legal i Ciències Forenses.

c) Col·laborar amb el Servei de Modernització, Planificació i Formació en l’organització d’esdeveniments i cursos de formació que es realitzen en les seus judicials.

d) Presidir les reunions dels comités de salut i seguretat en el treball i col·laborar amb el Servei de Prevenció de Riscos Laborals de l’INVASSAT i amb la Inspecció de Treball en les avaluacions de riscos dels òrgans judicials.

e) Dirigir els plans de prevenció, plans d’autoprotecció, emergència i contingència de les seus judicials, en coordinació amb el Servei de Manteniment i Seguretat de les seus judicials.

f) Realitzar el control de qualitat dels serveis prestats en les seus judicials.

g) Informar de les necessitats de recursos materials requerits per al funcionament normal dels òrgans judicials, fiscalies i instituts de Medicina Legal i Ciències Forenses de la Comunitat Valenciana.

h) Coordinar i gestionar la unitat encarregada del control horari del personal de l’Administració de justícia d’acord amb els criteris establits pel Servei de Personal de l’Administració de Justícia.

i) Dirigir, supervisar i gestionar, incloent-hi les incidències, el personal funcionari i laboral de l’Administració de la Generalitat destinat en les diferents seus judicials.

j) Coordinar i gestionar els serveis de neteja de les seus judicials.

k) Gestionar, en col·laboració amb el Servei de Manteniment i Seguretat de les seus judicials, el seguiment i control dels serveis de seguretat.

l) Supervisar i certificar l’execució correcta dels contractes de serveis i subministraments inventariables prestats i col·laborar en el seguiment i execució dels no inventariables, així com elaborar propostes de millora en matèria de contractació.

m) Verificar la realització efectiva dels contractes de serveis i subministraments, mitjançant les corresponents actes de recepció, parcials o finals.

n) Atendre i solucionar les queixes i suggeriments rebuts en relació amb les instal·lacions de les seus judicials o, si és el cas, remetre-les a la subdirecció general amb competències en la matèria.

o) Gestionar l’inventari, magatzematge i distribució dels béns mobles.

p) Qualsevol altra que li siga encomanada en relació amb les matèries que li són pròpies.

 

**Índex** **▲**

 

CAPÍTOL III  
 Nivell administratiu de la Secretaria Autonòmica  
  d’Atenció a les Víctimes i Accés a la Justícia

 

**Article 12. Unitats administratives de la Direcció General d****’Atenci****ó a les V****íctimes i Acc****és a la Just****ícia**

Per al desenvolupament de les seues competències la Direcció General d’Atenció a les Víctimes i Accés a la Justícia s’estructura en les unitats següents:

1. Subdirecció General d’Accés a la Justícia i Entitats Jurídiques:

a) Servei de Justícia Gratuïta

b) Servei de Fundacions i Associacions

c) Servei de Col·legis Professionals i Registre d’Unions de Fet de la Comunitat Valenciana

2. Subdirecció General d’Assistència a les Víctimes del Delicte:

a) Servei de Coordinació de l’Assistència a les Víctimes del Delicte

b) Servei de Gestió de les Oficines d’Assistència a les Víctimes del Delicte

3. Subdirecció General de Gestió i Anàlisi:

Servei de Gestió i Suport a Programes i Serveis

 

**Article 13. Subdirecció General d****’Acc****és a la Just****ícia i Entitats Jur****ídiques**

La Subdirecció General d’Accés a la Justícia i Entitats Jurídiques, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els serveis següents:

1. Servei de Justícia Gratuïta, amb les funcions següents:

a) Gestionar i fer el seguiment de la política de la Generalitat en matèria de justícia gratuïta.

b) Coordinar i prestar el suport administratiu i tècnic necessaris per al funcionament de les comissions d’assistència jurídica gratuïta de la Comunitat Valenciana.

c) Gestionar, mantindre i custodiar l’arxiu dels expedients de les comissions d’assistència jurídica gratuïta de la Comunitat Valenciana.

d) Donar suport administratiu al Consell Assessor d’Assistència Jurídica Gratuïta.

e) Gestionar i verificar les subvencions dels serveis d’assistència jurídica gratuïta previstes en la normativa autonòmica valenciana.

f) Proposar, gestionar i realitzar el seguiment dels convenis i acords en les matèries del seu àmbit funcional.

g) Elaborar informes, memòries, proposar actuacions, fer propostes de resolució i gestionar la resta d’incidències sobre les matèries del seu àmbit funcional.

h) Fer el seguiment i l’avaluació de les seues activitats.

i) Realitzar accions de documentació, comunicació i compilació, així com crear, sistematitzar i custodiar l’arxiu sobre les matèries del seu àmbit funcional.

j) Realitzar propostes de millora i de desenvolupament de les aplicacions informàtiques necessàries per a la gestió de les matèries del seu àmbit funcional.

k) Qualsevol altra que se li encomane en relació amb les matèries que li són pròpies.

2. Servei de Fundacions i Associacions, al qual corresponen les funcions següents:

a) Gestionar el Registre de fundacions de la Comunitat Valenciana.

b) Donar suport tècnic i administratiu al Protectorat de Fundacions de la Generalitat i al Consell Superior de Fundacions de la Comunitat Valenciana.

c) Revisar i preparar el depòsit dels comptes anuals i dels plans d’actuació de les fundacions sotmeses a la competència de la Generalitat.

d) Gestionar i tramitar els procediments administratius en matèria de fundacions sotmeses a la competència de la Generalitat.

e) Coordinar les unitats territorials del Registre autonòmic d’associacions d’Alacant, Castelló i València.

f) Instruir els expedients de declaració i revocació d’utilitat pública.

g) Revisar i preparar el depòsit dels comptes anuals de les associacions declarades d’utilitat pública que són competència de la Generalitat.

h) Elaborar informes economico-comptables i efectuar l’assessorament economico-comptable en matèria de fundacions i d’associacions declarades d’utilitat pública.

i) Elaborar informes jurídics i projectes normatius en matèria de fundacions i associacions sotmeses a la competència de la Generalitat.

j) Recopilar dades sobre les activitats realitzades en les matèries atribuïdes al servei a efectes estadístics i de publicació.

k) Qualsevol altra que li siga encomanada en relació amb les matèries que li són pròpies.

3. Servei de Col·legis Professionals i Registre d’Unions de Fet de la Comunitat Valenciana, al qual corresponen les funcions següents:

a) Gestionar el Registre de col·legis professionals i de consells valencians de col·legis professionals.

b) Gestionar i tramitar els procediments administratius en matèria de col·legis professionals.

c) Elaborar informes jurídics i projectes normatius en matèria de col·legis professionals i consells valencians de col·legis professionals.

d) Tramitar els expedients sancionadors que, en matèria de col·legis professionals, corresponen a la Generalitat Valenciana.

e) Dur a terme les actuacions derivades de l’exercici de les funcions relacionades amb la convocatòria i el desenvolupament de les proves per a l’obtenció i expedició del títol de gestor administratiu.

f) Tramitar els nomenaments per a cobrir les vacants de notaries i registres, així com realitzar l’estudi i proposta de fixació de les demarcacions notarials i registrals.

g) Gestionar el Registre d’unions de fet formalitzades de la Comunitat Valenciana.

h) Gestionar i tramitar els procediments administratius en matèria d’unions de fet.

i) Elaborar informes jurídics i projectes normatius en matèria d’unions de fet.

j) Qualsevol altra que li siga encomanada en relació amb les matèries que li són pròpies.

 

**Article 14. Subdirecció General d****’Assist****ència a les V****íctimes del Delicte**

La Subdirecció General d’Assistència a les Víctimes del Delicte, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en els serveis següents:

1. Servei de Coordinació de l’Assistència a les Víctimes del Delicte, amb les funcions següents:

a) Fer el seguiment i supervisar la gestió i el funcionament de les unitats que integren la Xarxa d’Oficines de la Generalitat d’Assistència a les Víctimes del Delicte (OAVD), i de les oficines de denúncies i d’assistència a les víctimes de totes les formes de violència sobre la dona, i elaborar informes.

b) Estudiar els processos, estructures i mètodes de treball del personal de les OAVD i de les oficines de denúncies i d’assistència a les víctimes de totes les formes de violència sobre la dona.

c) Coordinar la tramitació i la gestió dels expedients d’assistència a les víctimes del delicte.

d) Elaborar informes, memòries, proposar actuacions, fer propostes de resolució i gestionar la resta d’incidències sobre les matèries del seu àmbit funcional.

e) Realitzar les actuacions de documentació, comunicació i compilació, així com crear, sistematitzar i custodiar l’arxiu corresponent a l’àmbit de les funcions pròpies del servei.

f) Fer el seguiment i avaluació de les seues activitats, així com proposar mesures de millora dels processos i de la qualitat de les actuacions realitzades.

g) Realitzar propostes de millora i de desenvolupament de les aplicacions informàtiques necessàries per a la gestió de les matèries del seu àmbit funcional.

h) Elaborar i difondre els protocols d’actuació de les unitats que integren la Xarxa d’Oficines de la Generalitat d’Assistència a les Víctimes del Delicte i de les oficines de denúncies i d’assistència a les víctimes de totes les formes de violència sobre la dona, i els protocols de coordinació amb altres institucions.

i) Realitzar les propostes i el desplegament normatiu en l’àmbit de les competències de la Subdirecció General, així com elaborar textos de projectes normatius en eixes matèries.

j) Proposar i gestionar el desenvolupament de programes formatius i de millora del coneixement en relació amb les competències de la Subdirecció General.

k) Organitzar activitats de promoció i divulgació sobre les matèries que són competència de la Subdirecció General.

l) Dissenyar i fer el seguiment de les campanyes informatives, de divulgació o imatge relacionades amb les matèries d’assistència a les víctimes del delicte i víctimes del terrorisme, així com difondre les activitats sobre estes matèries.

m) Proposar, gestionar i realitzar el seguiment dels convenis i acords en les matèries del seu àmbit funcional.

n) Fer el seguiment, l’avaluació i el desenvolupament del grau de compliment de la normativa vigent en relació amb les competències de la Subdirecció General.

o) Qualsevol altra que se li encomane en relació amb les matèries que li són pròpies.

2. Servei de Gestió de les Oficines d’Assistència a les Víctimes del Delicte, amb les funcions següents:

a) Coordinar i fer el seguiment de les situacions del personal de les OAVD i de les oficines de denúncies i d’assistència a les víctimes de totes les formes de violència sobre la dona.

b) Planificar i proposar les necessitats de les plantilles de personal de les OAVD i de les oficines de denúncies i d’assistència a les víctimes de totes les formes de violència sobre la dona.

c) Elaborar les propostes en matèria de personal de les OAVD i de les oficines de denúncies i d’assistència a les víctimes de totes les formes de violència sobre la dona.

d) Planificar i proposar les necessitats en matèria d’infraestructures i recursos materials de les OAVD i les oficines de denúncies i d’assistència a les víctimes de totes les formes de violència sobre la dona.

e) Gestionar les subvencions, ajudes i actuacions dirigides a les víctimes del terrorisme.

f) Proposar les necessitats pressupostàries relatives a les competències de la Subdirecció General.

g) Realitzar les actuacions de documentació, comunicació i compilació, així com crear, sistematitzar i custodiar l’arxiu corresponent a l’àmbit de les funcions pròpies del Servei.

h) Qualsevol altra que se li encomane en relació amb les matèries que li són pròpies.

 

**Article 15. Subdirecció General de Gestió i Anàlisi**

La Subdirecció General de Gestió i Anàlisi, sota la supervisió de la persona titular de la Direcció General, dirigix, controla, coordina i supervisa l’execució dels projectes, objectius o activitats que se li assignen, així com els serveis i unitats administratives que se li adscriuen.

Per al compliment de les funcions esmentades, s’estructura en el Servei següent:

Servei de Gestió i Suport a Programes i Serveis, amb les funcions següents:

a) Elaborar la proposta de l’avantprojecte del pressupost anual i coordinar el seguiment de l’execució.

b) Elaborar les propostes en matèria de personal de la Direcció General, excloent-ne el personal de les OAVD i de les oficines de denúncies i d’assistència a les víctimes de totes les formes de violència sobre la dona.

c) Gestionar les publicacions que corresponguen al seu àmbit d’actuació, sense perjuí de les funcions que tinga en esta matèria el Servei de Documentació, Publicacions i Estadística Departamental.

d) Fer el seguiment i l’avaluació contínua del funcionament dels serveis de la Direcció General a fi de conéixer a cada moment les necessitats en les matèries de la seua competència.

e) Impulsar les propostes i el desplegament normatiu en les matèries competència de la Direcció General.

f) Coordinar la gestió administrativa dels programes formatius i de millora del coneixement de la Direcció General, en col·laboració amb la resta de departaments, administracions i entitats.

g) Coordinar la gestió administrativa de les activitats de promoció i divulgació de la Direcció General.

h) Difondre les activitats a través de la pàgina web de la Conselleria, xarxes socials i altres mitjans de comunicació de la Direcció General, sense perjuí de les funcions que corresponguen al Servei  de Coordinació de l’Assistència a les Víctimes del Delicte.

i) Recopilar dades sobre les activitats dutes a terme per la Direcció General a efectes estadístics, elaborar memòries i publicar els resultats.

j) Proposar a la unitat competent els convenis i acords de la Direcció General.

k) Fer el seguiment, l’avaluació i el desenvolupament del grau de compliment de la normativa vigent de la Direcció General, sense perjuí del que corresponga en esta matèria al Servei de Coordinació de l’Assistència a les Víctimes del Delicte.

l) Coordinar i tramitar les propostes dels expedients de contractació administrativa de la Direcció General.

m) Tramitar les factures i la gestió de la caixa pagadora corresponent als gastos del programa pressupostari de la Direcció General.

n) Gestionar les beques relacionades amb les matèries de competència de la Direcció General.

o) Proposar actuacions, fer propostes de resolució i gestionar la resta d’incidències sobre les matèries del seu àmbit funcional.

p) Coordinar, supervisar, analitzar i avaluar els serveis de justícia de proximitat que són competència de la Subdirecció General.

q) Qualsevol altra que se li encomane en relació amb les matèries que li són pròpies.

 

**Índex** **▲**

 

CAPÍTOL IV  
 Nivell administratiu de la Secretaria Autonòmica   
 de Seguretat i Emergències

 

**Article 15 bis. Subdirecció General d’Assessorament i Coordinació Operativa******[2]****

Dependent directament de la Secretaria Autonòmica de Seguretat i Emergències, s’hi adscriu la Subdirecció General d’Assessorament i Coordinació Operativa, a la qual correspon l’assessorament, el suport i l’assistència tècnica o administrativa, a la persona titular de la secretaria autonòmica, i se li assignen, sense perjuí de les que tinguen assignades altres unitats administratives dependents de les direccions generals adscrites a la Secretaria Autonòmica, les següents funcions:

a) Coordinar i realitzar el seguiment de les actuacions necessàries per a la correcta execució de les competències assignades a la secretaria autonòmica.

b) Coordinar la informació i comunicació dels òrgans directius i unitats administratives dependents de la secretaria autonòmica.

c) Elaborar informes relacionats amb les competències de la secretaria autonòmica. d) Estudiar i proposar les mesures de millora referents a les estructures, mètodes de treball i personal corresponent a la secretaria autonòmica.

e) Assessorament, seguiment, supervisió i control dels projectes normatius i propostes d’acords del Consell que afecten competències pròpies de la secretaria autonòmica, així com col·laborar amb els òrgans superiors i directius en la seua elaboració, sense perjuí de les competències que corresponguen en esta matèria a la sotssecretaria.

f) Assessorament juridicoadministratiu relatiu als procediments administratius i a l’activitat competencial de la secretaria autonòmica, en coordinació amb les unitats administratives restants dependents d’esta.

g) Assessorament, seguiment, supervisió i control dels convenis de col·laboració a subscriure per la Conselleria a instàncies de la secretaria autonòmica, sense perjuí de les competències que corresponguen en esta matèria a la sotssecretaria.

h) Proposar i coordinar mesures concretes que milloren l’eficiència en l’àmbit competencial propi de la secretaria autonòmica.

i) Qualsevol altra funció que se li assigne relativa a l’activitat competencial de la secretaria autonòmica.

 

**Article 16. Unitats administratives de la Direcció General d****’Interior**

Per al desenvolupament de les seues competències, la Direcció General d’Interior s’estructura en les següents unitats que estan sota la seua supervisió:

1. Servei d’Establiments Públics i Règim Jurídic, amb les funcions següents:

a) Emetre un informe sobre el compliment de les condicions generals tècniques en els procediments d’obtenció de títol habilitant per a l’obertura d’establiments públics.

b) Elaborar l’orde anual de fixació d’horaris de locals i establiments.

c) Tramitar els procediments sancionadors en les matèries que són competència de la Direcció General, llevat que siguen atribuïdes específicament al Servei d’Espectacles, Activitats Recreatives i Festejos Taurins.

d) Gestionar el Registre d’empreses i establiments públics.

e) Elaborar els projectes normatius, informes jurídics i estudis en les matèries que són competència del Servei.

f) Qualsevol altra que se li encomane en relació amb les matèries que li són pròpies.

2. Servei d’Espectacles Públics, Activitats Recreatives i Festejos Taurins, amb les funcions següents:

a) Tramitar l’autorització dels festejos taurins tradicionals (bous al carrer) i espectacles taurins d’acord amb la seua normativa d’aplicació.

b) Tramitar la designació i el nomenament de les persones que exercisquen la presidència, la delegació governativa, així com del personal assessor i veterinari en espectacles taurins.

c) Tramitar l’autorització de sessions per a menors d’edat.

d) Tramitar les resolucions de reducció o ampliació de l’horari de tancament de locals i establiments.

e) Tramitar l’autorització de la celebració de proves esportives, marxes, marxes ciclistes i altres esdeveniments, que són competència de la Direcció General.

f) Verificar el compliment de les condicions generals tècniques dels establiments en els supòsits de realització ocasional d’activitats no previstes en el seu títol habilitant.

g) Tramitar l’aprovació i el visat del cartell indicatiu de les condicions específiques d’admissió.

h) Organitzar les proves avaluadores del servei específic d’admissió, expedir els certificats i gestionar el Registre de persones acreditades.

i) Tramitar els procediments sancionadors en matèria de festejos taurins tradicionals (bous al carrer) i espectacles taurins, així com en la resta de matèries la tramitació de les quals corresponga a este servei.

j) Elaborar els projectes normatius, informes jurídics i estudis en les matèries pròpies del Servei.

k) Qualsevol altra que se li encomane en relació amb les matèries que li són pròpies.

 

**Article 17. Unitats administratives de la Direcció General de Prevenció d****’Incendis Forestals**

Per al desenvolupament de les seues competències, la Direcció General de Prevenció d’Incendis Forestals s’estructura en les unitats següents:

1. Servei de Prevenció d’Incendis Forestals, amb les funcions següents:

a) Efectuar la planificació i gestió de les polítiques de prevenció de la iniciació i de la propagació dels incendis forestals.

b) Realitzar la planificació i gestió de la silvicultura preventiva.

c) Realitzar la planificació i gestió de les infraestructures de prevenció d’incendis forestals, excepte les establides en les lletres g i h de l’article 129 del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

d) Desenvolupar actuacions per a la investigació de causes dels incendis forestals, així com gestionar, organitzar i coordinar el Grup Operatiu d’Investigació d’Incendis Forestals.

e) Organitzar i gestionar la recollida de dades sobre incendis forestals i la seua anàlisi estadística.

f) Gestionar i coordinar la cartografia temàtica en matèria de prevenció d’incendis forestals.

g) Executar la planificació, la direcció, la gestió i la coordinació de la vigilància davant del risc d’incendis, que inclou el servei de vigilància preventiva, conforme al programa de vigilància preventiva.

h) Fomentar la col·laboració científica i acadèmica, així com el seguiment i la participació en projectes nacionals i internacionals en matèria de prevenció d’incendis forestals.

i) Fomentar les polítiques de desenvolupament tecnològic en matèria de prevenció d’incendis forestals.

j) Realitzar les funcions de vigilància, control i instrucció d’expedients sancionadors en les matèries pròpies d’esta direcció general.

k) Qualssevol altres funcions d’anàloga finalitat que li siguen encomanades.

2. Servei d’Ajudes per a la Prevenció d’Incendis Forestals, amb les funcions següents:

a) Gestionar les polítiques d’informació, promoció i conscienciació ciutadana en matèria de prevenció d’incendis forestals.

b) Gestionar les polítiques de prevenció, compatibilitat d’usos i conciliació d’interessos en matèria de prevenció d’incendis forestals.

c) Realitzar actuacions per al desenvolupament, promoció i dinamització d’alternatives a l’ús cultural del foc en zones de risc.

d) Realitzar actuacions per al foment i la dinamització de la participació ciutadana en la política de prevenció d’incendis forestals; així com per a la promoció i dinamització del voluntariat en activitats en prevenció d’incendis forestals.

e) Gestionar el fons estratègic municipal de prevenció d’incendis i gestió forestal.

f) Promoure ajudes a la ramaderia extensiva en zones estratègiques com una ferramenta de prevenció d’incendis que puga fixar rendes en el medi rural.

g) Elaborar, gestionar i tramitar altres línies de subvenció per a la prevenció d’incendis forestals.

h) Promoure convenis de col·laboració en matèria de prevenció d’incendis forestals. ****[3]****

i) Desenvolupar activitats orientades a la formació i sensibilització ciutadana, campanyes institucionals d’educació ambiental en l’àmbit d’esta direcció general i cursos de formació en la prevenció d’incendis forestals.

j) Qualssevol altres funcions d’anàloga finalitat que li siguen encomanades.

 

**Índex** **▲**

 

CAPÍTOL V  
 Nivell administratiu de la Subsecretaria

 

**Article 18. Unitats administratives de la Subsecretaria**

Directament de la Subsecretaria depenen:

1. La Secretaria General Administrativa, que compta amb els serveis següents:

a) Servei de Contractació

b) Servei d’Assumptes Generals i Gestió Patrimonial

c) Servei de Gestió Econòmica i Pressupostària

d) Servei de Coordinació i Suport Tècnic

e) Servei de Personal

2. La Subdirecció General d’Organització, Règim Jurídic i Innovació, que integra els serveis següents:

a) Servei d’Organització, Gestió i Millora de Processos

b) Servei de Règim Jurídic i Responsabilitat Patrimonial

c) Servei de Processos Electorals

 

**Article 19. Secretaria General Administrativa**

A la Secretaria General Administrativa, com a màxim òrgan del nivell administratiu, li corresponen les funcions de suport a la persona titular de la Subsecretaria de conformitat amb l’article 73 de la Llei 5/1983, de 30 de desembre, del Consell, així com planificar, dirigir, controlar, coordinar i supervisar l’activitat dels serveis sota la seua dependència que s’indiquen a continuació:

1. Servei de Contractació, al qual corresponen les funcions de contractació relatives a contractes d’obres, serveis i subministraments de la Conselleria. En concret, tindrà les funcions següents:

a) Analitzar, dissenyar, determinar i ordenar els criteris en relació amb les contractacions d’obres, serveis i subministraments que s’efectuen.

b) Estudiar, elaborar informes, preparar i formalitzar els expedients de contractació d’obres, serveis i subministraments de la Conselleria traslladats per les diferents unitats proponents.

c) Fer el seguiment de l’execució dels expedients de contractació competència de la Conselleria.

d) Assessorar en la planificació, programació, seguiment i avaluació dels contractes de la Conselleria.

e) Qualsevol altra que li siga encomanada en relació amb les matèries que li són pròpies.

2. Servei d’Assumptes Generals i Gestió Patrimonial, al qual corresponen les funcions relatives a assumptes generals i gestió del patrimoni mobiliari i immobiliari de la Conselleria, en concret:

a) Elaborar propostes de contractació relatives als assumptes generals de la Subsecretaria, fer el seguiment de l’execució dels esmentats expedients de contractació i altres incidències derivades d’estos.

b) Realitzar estudis, propostes i actuacions que afecten l’organització dels assumptes generals de la Conselleria.

c) Gestionar l’arxiu central de la Conselleria, i coordinar les transferències de documentació als arxius corresponents.

d) Vetlar pel correcte funcionament del registre general d’entrada i eixida de documents i del registre departamental de la Conselleria, assegurant una correcta circulació de la informació registrada als destinataris finals.

e) Gestionar els assumptes generals, com ara règim interior, parc mòbil, sense perjuí de les competències que tinga atribuïdes la conselleria competent en esta matèria, així com el manteniment d’instal·lacions i altres similars.

f) Gestionar les adquisicions de material de tipus general necessari per al funcionament normal de la Conselleria.

g) Establir criteris de racionalització i homogeneïtzació en matèria d’adquisició i utilització de material de tipus general i elaborar les propostes i gestionar l’adquisició de mobiliari i material fungible i inventariable.

h) Fer la gestió patrimonial dels béns immobles afectes a la Conselleria.

i) Coordinar, dins de l’àmbit de la Conselleria, i gestionar, davant de la direcció general competent, les necessitats de material informàtic i telemàtic necessari per al desenvolupament del treball presencial i no presencial.

j) Gestionar i coordinar la prevenció de riscos laborals corresponent a la Conselleria.

k) Qualsevol altra que li siga encomanada en relació amb les matèries que li són pròpies.

3. Servei de Gestió Econòmica i Pressupostària, al qual corresponen les funcions següents:

a) Elaborar l’avantprojecte dels pressupostos de la Conselleria.

b) Tramitar les modificacions pressupostàries.

c) Tramitar i formalitzar els ingressos que s’originen per les activitats dels diferents centres directius de la Conselleria.

d) Controlar i fer el seguiment de l’execució pressupostària i econòmica de tots els programes pressupostaris de la Conselleria, així com gestionar el programa corresponent a la Direcció i Serveis Generals de la Subsecretaria.

e) Coordinar i fer el seguiment de les diferents caixes pagadores de la Conselleria, així com la comptabilització dels comptes justificatius dels fons de caixa fixa gestionats pels centres directius de la Conselleria.

f) Supervisar l’activitat de gestió economico-pressupostària que realitzen altres unitats de la Conselleria.

g) Coordinar la consola de factures.

h) Controlar i fer el seguiment de la facturació de la Conselleria.

i) Avaluar els programes pressupostaris i, en general, desenvolupar totes les funcions de caràcter econòmic i pressupostari que li encomanen els òrgans superiors.

j) Establir les directrius per a la gestió correcta de gastos i ingressos i l’òptima utilització dels recursos.

k) Portar la gestió patrimonial dels béns mobles afectes a la Conselleria.

l) Qualsevol altra funció relativa a la gestió econòmica o pressupostària.

4. Servei de Coordinació i Suport Tècnic, al qual corresponen les funcions següents:

a) Coordinar i impulsar la tramitació dels projectes normatius, així com col·laborar amb els centres directius en la seua elaboració.

b) Coordinar i impulsar la tramitació dels convenis i acords i la seua remissió al Registre de convenis.

c) Coordinar i impulsar la tramitació de les resolucions de concessió directa de subvencions.

d) Tramitar les al·legacions als projectes de disposicions de caràcter general sol·licitades per la Presidència i la resta de conselleries.

e) Tramitar els assumptes que s’hagen d’elevar a la Comissió de Secretaries Autonòmiques i Subsecretaries i al Consell perquè els aproven o en prenguen coneixement, preparar l’informe de la Subsecretaria i traslladar els acords al centre directiu corresponent.

f) Tramitar la publicació de normes i actes de la Conselleria en els diaris oficials.

g) Tramitar i coordinar les consultes a efectuar davant de l’Advocacia General de la Generalitat que es determinen, així com la sol·licitud de dictàmens al Consell Jurídic Consultiu que remeten tots els centres directius de la Conselleria.

h) Qualsevol altra que li siga encomanada en relació amb les matèries que li són pròpies.

5. Servei de Personal, al qual corresponen les funcions següents:

a) Gestionar el personal de la Conselleria.

b) Preparar les propostes de les relacions de llocs de treball de la Conselleria i les seues actualitzacions.

c) Elaborar estudis sobre les plantilles de personal de les diferents unitats de la Conselleria.

d) Elaborar informes i propostes de resolució respecte dels recursos administratius i reclamacions en matèria de personal.

e) Tramitar els procediments disciplinaris.

f) Tramitar les situacions del personal.

g) Custodiar i mantindre els expedients de personal.

h) Vetlar pel compliment de la normativa en matèria de personal.

i) Gestionar les nòmines i les seues incidències.

j) Qualsevol altra que li siga encomanada en relació amb les matèries que li són pròpies.

 

**Article 20. Subdirecció General d****’Organitzaci****ó, R****ègim Jur****ídic i Innovaci****ó**

La Subdirecció General d’Organització, Règim Jurídic i Innovació, sota la supervisió de la persona titular de la Subsecretaria, té atribuïdes les funcions en matèria d’organització, gestió, millora dels processos i innovació en els processos que són competència de la Conselleria, així com en matèria de  règim jurídic, responsabilitat patrimonial i processos electorals, i l’assistix en l’execució i seguiment de les activitats i processos que esta li encomane.

Per al compliment de les funcions esmentades, s’estructura en els serveis següents:

1. Servei d’Organització, Gestió i Millora de Processos, amb les funcions següents:

a) Estudiar els processos, estructures i mètodes de treball que són competència de la Conselleria, i proposar les mesures de millora a este efecte i supervisar-ne la implementació.

b) Estudiar i fer propostes sobre normalització de procediments i documents administratius.

c) Impulsar la tramitació telemàtica dels procediments que són competència de la Conselleria.

d) Dirigir i supervisar les mesures de simplificació, reducció de càrregues administratives i accés electrònic en els procediments administratius de la Conselleria en el Sistema d’Informació i Atenció a la Ciutadania (SIAC).

e) Gestionar i tramitar les queixes, suggeriments, agraïments i bústia de la ciutadania, en col·laboració amb els òrgans competents per raó de la matèria, i sense perjuí del que s’atribuïx a altres serveis.

f) Sol·licitar els accessos de client de la Plataforma Autonòmica d’Interoperabilitat (PAI).

g) Vetlar pel compliment de la normativa en matèria de protecció de dades de caràcter personal i en matèria de seguretat de la informació.

h) Gestionar i tramitar les propostes ciutadanes en el Portal de la Transparència de la Generalitat (Portal GVAOberta) relacionades amb les matèries que es corresponguen amb l’àmbit competencial de la Conselleria i exercir les funcions que li corresponen com a unitat de transparència d’esta.

i) Manteniment del web i la intranet de la Conselleria.

j) Qualsevol altra que li siga encomanada en relació amb les matèries que li són pròpies.

2. Servei de Règim Jurídic i Responsabilitat Patrimonial, amb les funcions següents:

a) Emetre informes jurídics i elaborar estudis en relació amb la innovació i organització de les matèries que són competència de la Conselleria.

b) Elaborar i proposar els criteris de coordinació adequats per a l’aplicació de la normativa que afecte l’àmbit competencial de la Conselleria.

c) Assessorar en relació amb les mesures de simplificació i reducció de càrregues administratives en l’àmbit de la competència de la Conselleria, sense perjuí de les competències atribuïdes a l’òrgan competent en matèria de simplificació administrativa.

d) Assessorar jurídicament en l’elaboració dels projectes normatius i efectuar propostes sobre modificació de la normativa vigent competència de la Conselleria.

e) Iniciar i tramitar els expedients de responsabilitat patrimonial de la Conselleria, la instrucció i la proposta de resolució dels quals corresponen a l’òrgan competent per raó de la matèria, així com tramitar els recursos administratius interposats contra les resolucions dictades en esta matèria.

f) Gestionar la remissió dels expedients administratius als òrgans judicials en les matèries competència de la Conselleria, la citació a les persones interessades i les relacions amb l’Advocacia General de la Generalitat, amb excepció dels corresponents a justícia, que seran gestionats per esta direcció general.

g) Efectuar la coordinació, seguiment i supervisió de l’execució de les sentències judicials fermes en l’àmbit competència de la Conselleria, amb excepció de les corresponents a justícia, que seran gestionades per esta direcció general.

h) Gestionar les reclamacions interposades per a l’abonament de les costes i els interessos de demora, en l’àmbit competencial de la Subsecretaria.

i) Assistir en les funcions de realització d’estudis tècnics, i de diagnòstic de la situació del desplegament legislatiu conforme a les competències establides en l’àmbit de la justícia, interior, seguretat i emergències.

j) En col·laboració amb els centres directius corresponents, realitzar estudis tècnics, de diagnòstic de la situació del desplegament legislatiu conforme a les competències establides en l’àmbit de la Conselleria i el seu sector públic instrumental, així com de dret comparat, amb la finalitat de la consecució de l’eficàcia en l’avanç legislatiu, prestació dels serveis i l’eficiència en la utilització dels recursos públics, aportant avanços estratègics en el conjunt de l’activitat de la Conselleria.

k) Qualsevol altra que li siga encomanada en relació amb les matèries que li són pròpies.

3. Servei de Processos Electorals, amb les funcions següents:

a) Coordinar i executar els processos electorals a les Corts i a les entitats locals menors de la Comunitat Valenciana.

b) Elaborar i coordinar la normativa específica destinada a la seua celebració.

c) Coordinar les relacions necessàries amb l’administració electoral i amb els òrgans competents de l’Administració general de l’Estat.

d) Elaborar anàlisis estadístiques, estudis comparatius i avaluació de processos electorals i consultes populars.

e) Realitzar propostes de desplegament legislatiu del sistema de consultes populars municipals d’acord amb el que s’establix legalment.

f) Proposar tècniques que optimitzen el funcionament de les infraestructures i mitjans destinats a la gestió electoral.

g) Gestionar les subvencions autonòmiques anuals i les corresponents per gastos electorals de les formacions polítiques, en els termes establits en la legislació vigent.

h) La gestió i custòdia de l’arxiu històric electoral.

i) Qualsevol altra que li siga encomanada en relació amb les matèries que li són pròpies.

Per al desenvolupament correcte dels processos electorals, tots els serveis de la Subsecretaria prestaran el suport necessari a la gestió administrativa vinculada a estos, i la Subsecretaria adoptarà les mesures que resulten necessàries.

 

**Índex** **▲**

 

TÍTOL III   
 Serveis territorials de la Conselleria de Justícia i Interior

 

**Article 21. Organització territorial**

1. Com a expressió del principi de desconcentració administrativa, la Conselleria s’organitza territorialment en serveis centrals, que estenen la seua competència a tot l’àmbit de la Comunitat Valenciana, i en direccions territorials, amb rang de subdirecció general i competències d’àmbit provincial.

2. En cadascuna de les capitals de les províncies d’Alacant, Castelló i València, existix una direcció territorial que actua sota la dependència orgànica de la Subsecretaria i amb competència en el territori de la respectiva província.

3. Funcionalment, les direccions territorials depenen de les diferents direccions generals de la Conselleria, segons l’índole de la matèria.

 

**Article 22. De les direccions territorials**

1. Al capdavant de cada direcció territorial està el director o directora territorial, amb el caràcter de representant permanent de la Conselleria en el seu respectiu territori.

2. La persona titular de la direcció territorial assumix la relació ordinària entre les unitats, centres i dependències territorials i els serveis centrals del departament.

3. A cada director o directora territorial, dins del seu àmbit territorial, li correspon l’exercici de les funcions següents: 

a) Exercir la direcció de tots els serveis, programes i activitats que desenvolupen les unitats administratives dependents de la direcció territorial.

b) Vetlar per l’adequat desenvolupament i execució de les funcions pròpies de la Conselleria en el seu àmbit territorial.

c) Exercir les funcions que li atribuïxen les disposicions vigents, així com les que expressament li assignen els centres directius competents.

4. De la Direcció Territorial d’Alacant dependrà una secretaria territorial, amb rang de servei, les funcions de la qual seran les següents:

a) Dur a terme la coordinació interna dels serveis i unitats administratives en l’àmbit de la direcció territorial.

b) Exercir les funcions relatives a gestió administrativa, gestió de personal, gestió econòmica i pressupostària, contractació administrativa, assumptes generals, informació i registre d’entrada i eixida de documents.

c) Prestar assistència a la direcció territorial i, en general, totes les altres que li encomane esta, segons les matèries que li són pròpies i que no estiguen específicament assignades per esta orde a altres unitats administratives.

d) Qualsevol altra que li siga encomanada en relació amb les matèries que li són pròpies.

 

**Índex** **▲**

 

DISPOSICIÓ TRANSITÒRIA

 

**Única. Règim transitori de les unitats i llocs de treball**

Els diferents centres directius gestionaran els crèdits relatius a les competències que els han sigut atribuïdes per esta orde.

Al mateix temps, les unitats i llocs de treball de nivell administratiu configurades d’acord amb l’anterior estructura de conselleries del Consell i els corresponents reglaments orgànics i funcionals, continuaran subsistents, retribuïdes amb càrrec als mateixos crèdits pressupostaris amb els quals ho eren fins al moment, i donant el suport administratiu en relació amb aquells assumptes i expedients que els corresponguen en les matèries que gestionaven amb anterioritat a l’entrada en vigor d’esta orde, sense perjuí de la competència per a resoldre dels òrgans als quals els ha sigut atribuïda.

Tot això es mantindrà fins que es duguen a terme les modificacions pressupostàries derivades d’esta orde, així com les actuacions que corresponguen sobre els esmentats llocs de treball, en el marc de la vigent normativa en matèria de funció pública per a l’adequació de la nova estructura orgànica i sense perjuí que, posteriorment, siguen aprovades les relacions de llocs de treball adaptades a esta. Així mateix, des del moment de l’entrada en vigor d’esta orde, i sense perjuí del que s’ha dit anteriorment, es podran produir els canvis d’adscripció d’unitats administratives que corresponguen, de conformitat amb la reorganització efectuada.

 

**Índex** **▲**

 

DISPOSICIÓ DEROGATÒRIA

 

**Única. Derogació normativa**

Queda derogada l’Orde 5/2021, de 19 de febrer, de la Conselleria de Justícia, Interior i Administració Pública, de desplegament del Decret 172/2020, de 30 d’octubre, del Consell, pel qual s’aprova el Reglament orgànic i funcional de la Conselleria de Justícia, Interior i Administració Pública, així com totes les disposicions d’igual o inferior rang que s’oposen a la present orde.

 

**Índex** **▲**

 

DISPOSICIÓ FINAL

 

**Única Entrada en vigor**

La present orde entrarà en vigor l’endemà de ser publicada en el *Diari Oficial de la Generalitat Valenciana*.

 

**Índex** **▲**

 

València, 14 de març de 2024

 

La consellera de Justícia i Interior  
 ELISA MARÍA NÚÑEZ SÁNCHEZ

 

 

 

 

---

****[1]****L’apartat 2 de l’article 5 es modifica per l’[**Orde 3/2024, de 24 de maig, de la Conselleria de Justícia i Interior**](https://dogv.gva.es/va/eli/es-vc/o/2024/05/24/3/), per la qual es modifica l'Orde 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior (DOGV núm. 9862 de 03.06.2024).

****[2]****L’article 15 bis s’afig per l’[**Orde 3/2024, de 24 de maig, de la Conselleria de Justícia i Interior**](https://dogv.gva.es/va/eli/es-vc/o/2024/05/24/3/).

****[3]****La lletra h) de l’apartat 2 de l’article 17 es modifica per l’[**Orde 3/2024, de 24 de maig, de la Conselleria de Justícia i Interior**](https://dogv.gva.es/va/eli/es-vc/o/2024/05/24/3/).


Còpia Permalink ELI